कांग्रेस सांसद अबू हसेम खान चौधरी कोरोना वायरस से संक्रमित, अस्पताल में भर्ती
कांग्रेस सांसद अबू हसेम खान चौधरी के कोरोना वायरस से संक्रमित होने की पुष्टि हुई है और शहर के एक अस्पताल में उनका इलाज जारी है।
कोलकाता: कांग्रेस सांसद अबू हसेम खान चौधरी के कोरोना वायरस से संक्रमित होने की पुष्टि हुई है और शहर के एक अस्पताल में उनका इलाज जारी है। स्वास्थ्य विभाग के सूत्रों ने बताया कि सांसद को संक्रमित पाए जाने के बाद 28 सितम्बर को अस्पताल में भर्ती कराया गया था और उनकी हालत ‘‘गंभीर’’ है।अस्पताल के एक वरिष्ठ डॉक्टर ने कहा, ‘‘वह आईसीयू में भर्ती हैं और उनका इलाज चल रहा है। उनके ऑक्सीजन का स्तर गिरने के कारण, उन्हें अतिरिक्त ऑक्सीजन दिया जा रहा है। हम उनके स्वास्थ्य पर करीबी नजर बनाए हैं।’’खान चौधरी मालदा दक्षिण सीट से कांग्रेस सांसद हैं।